text: Se video: Nej til juleguf – ja til svineører
  07 december 2015 kl. 15.46
  Mennesker har ikke godt af juleknas og fed mad, men vi overlever juletiden. For hundene er det meget værre. Deres maver siger nej til juleguf og brun sovs.
  TV SYD har bedt Sanne Rasmussen fra en dyreforretning i Vamdrup om at give gode råd til, hvad vi kan forkæle vore firbenede venner med i juledagene.
  - Der er et stort udvalg af, hvad jeg vil kalde snacks og guffer, forklarer hun. De kan ikke tåle fed mad, men har godt af alt, hvad der er naturligt.
  - Det gør at deres maver ikke bliver slået så meget ud af kurs, som den gør med fed mad. Det, vi spiser, kan deres tarmsystem simpelthen ikke fordøje rigtigt.  Og så er det, at de får tynd mave og opkast.
  Svineører, kaninører og andre naturlige materialer er derimod godt for hundene. For deres tænder og fordøjelsessystemet.  Og hvis de skal være alene, kan de godt lide noget, som lugter og smager godt.
  Dyrehandlerne har også midler, hvis hundemaven står af. Et middel hedder ZooLac – en slags pasta, som  er mælkebaseret.
  
  